Tako kot predhodne konference je sedma ministrska konferenca FOREST EUROPE korak naprej k izvajanju različnih obvez v evropskih gozdovih, sprejetih na konferenci ZN o okolju in razvoju, ki je potekala v Riu de Janeiru leta 1992, skupaj s Konvencijo o biološki raznovrstnosti, Konvencijo ZN o boju proti širjenju puščav in z Okvirno konvencijo ZN o spremembi podnebja, kot tudi obvez, sprejetih na svetovnem vrhu o trajnostnem razvoju v Johannesburgu leta 2002 in na Forumu Združenih narodov za gozdove (UNFF, od leta 2000 do danes).

Zadnja ministrska konferenca je potekala junija 2011 v Oslu na Norveškem. Na njej so ministri sprejeli evropske cilje za leto 2020 za varstvo gozdov in trajnostno gospodarjenje z njimi ter sprejeli sklep za začetek pogajanj o pravno zavezujočem sporazumu o gozdovih v Evropi.

Peta ministrska konferenca novembra 2007 v Varšavi je obravnavala dve glavni temi, in sicer razmerje med gozdovi, lesom in energijo ter gozdovi in vodo.

Tretja ministrska konferenca junija 1998 v Lizboni se je osredotočila na socialno-ekonomske vidike evropskega gozdarskega sektorja, merila in kazalce za trajnostno gospodarjenje z gozdovi ter ohranjanje biotske in krajinske raznovrstnosti gozdov.

Druga ministrska konferenca junija 1993 v Helsinkih je v glavnem obravnavala trajnostno gospodarjenje z gozdovi, ohranjanje biotske raznovrstnosti v gozdovih, povezavo med gozdovi in podnebjem ter gozdove v srednji in vzhodni Evropi.

Razprava o gozdarski politiki v okviru ministrskih konferenc, ki so bile leta 2009 preimenovane v Forest Europe, je medvladni proces, ki ga vodijo države in katerega začetek sega v leto 1990, njegov cilj pa je spodbujanje trajnostnega gospodarjenja z evropskimi gozdovi. Izvaja se na podlagi prostovoljnih zavez 47 podpisnic. Evropska unija v tem procesu sodeluje od začetka in je doslej podpisala vse njegove resolucije in izjave.

Sedma ministrska konferenca FOREST EUROPE bo potekala v Madridu 20. in 21. oktobra 2015. Konference, ki jo skupaj organizirata Španija in Slovaška, se bo udeležilo več kot 40 evropskih držav, med njimi vse države članice Evropske unije, skupaj z Evropsko unijo (ki jo zastopa Evropska komisija).

– zeleno gospodarstvo in socialni vidiki trajnostnega gospodarjenja z gozdovi,

– varstvo gozdov v spreminjajočem se okolju,

– prihodnja usmeritev ministrskih konferenc FOREST EUROPE.

Predvideno je, da se ministrom predložijo splošna izjava in dve resoluciji z zvezi s prvima dvema navedenima temama. Predlagana izjava in resoluciji ne predstavljajo pravno zavezujočih instrumentov, ampak vzpostavljajo politične zaveze udeležencev konference. Poleg tega je predvideno, da se ministrom predloži „sklep“ o prihodnji usmeritvi ministrskih konferenc FOREST EUROPE, ki mora biti sprejet soglasno.

Ustrezne službe Komisije so dejavno sodelovale pri organizaciji te konference in pripravile pravno nezavezujočo izjavo in resoluciji. Vsi elementi v izjavi in resolucijah so v skladu z obstoječimi politikami.

Evropska unija se mora udeležiti konference iz naslednjih razlogov:

– konferenca se nanaša na izvajanje mednarodnih zavez, ki jih niso sprejele samo države članice, ampak tudi Evropska unija, na vseevropski ravni;

– Evropska unija je kot podpisnica resolucij iz Strasbourga, Helsinkov, Lizbone, z Dunaja, iz Varšave in Osla neposredno vključena v njihovo nadaljnje spremljanje in izvajanje;

– z resolucijami iz Strasbourga, Helsinkov, Lizbone, z Dunaja, iz Varšave in Osla ter resolucijama, ki sta predvideni za Madrid, bodo evropske države same oblikovale dokaj podrobne smernice za gozdarsko politiko, s katerimi bodo določile širše cilje ter okrepile njihovo usklajevanje in sodelovanje na tem področju. To je skladno z novo gozdarsko strategijo EU za gozdove in gozdarski sektor ter s tem povezanimi sklepi Sveta in samoiniciativnim poročilom Evropskega parlamenta . Sklepi in samoiniciativno poročilo podpirata predlog gozdarske strategije EU za izboljšanje usklajevanja in sodelovanja med Komisijo in državami članicami ter med državami članicami na vseh področjih politike v zvezi z gozdarskim sektorjem;

– teme konference se nanašajo na področja, ki jih delno pokrivajo ukrepi Unije v gozdarstvu, zlasti ukrepi v zvezi z uredbo o razvoju podeželja , s sedmim okoljskim akcijskim programom , okvirnim programom EU za raziskave in inovacije Obzorje 2020 ter cilji politik EU, vključno z razvojem podeželja, podnebjem, energijo, okoljem in biološko raznovrstnostjo; raziskavami in tehnološkim razvojem.

Zato (se) bo Komisija:

1. v imenu Evropske unije in skupaj z državami članicami udeležila sedme ministrske konference FOREST EUROPE, ki bo v Madridu 20. in 21. oktobra 2015;

2. v imenu Evropske unije podpisala akte, ki bodo sprejeti na podlagi konference. Podpis Komisije ne bo pomenil nobene zaveze za skupne ukrepe, ki niso v pristojnosti Evropske unije.

AKTI ZA SPREJETJE NA SEDMI MINISTRSKI KONFERENCI FOREST EUROPE

Osnutek deklaracije iz Madrida: „25 let skupnega spodbujanja trajnostnega gospodarjenja z gozdovi v Evropi“

Osnutek madridske resolucije 1: „Gozdarski sektor v središču zelenega gospodarstva“

Osnutek madridske resolucije 2: „Varstvo gozdov v spreminjajočem se okolju“.